Kreatiewe strategieë vir enkelouers om hul werk en gesin te balanseer - Jou Gesin | Solidariteit WêreldJou Gesin | Solidariteit Wêreld
Tuis › Artikels › Kreatiewe strategieë vir enkelouers om hul werk en gesin te balanseer
Kreatiewe strategieë vir enkelouers om hul werk en gesin te balanseer
Die dag-tot-dag uitdagings van ouerskap is veeleisend, wat staan nog om die balans te handhaaf tussen genoeg te verdien om jou gesin te onderhou en vervulling in jou werk te vind. Vir enkelouers is die uitdaging dikwels baie meer beduidend.
Wanneer die magdom verantwoordelikhede op een persoon afkom, kan dit vreesaanjaend wees. Nogtans is alles nie verlore nie, sê Marika Lindholm, die mederedakteur van We Got This: Solo Mom Stories of Grit, Heart, and Humour.
"Die wete dat alles van jou afhang, kan ook 'n diepgaande en dikwels bemagtigende verantwoordelikheid wees," verduidelik Lindholm. "Enkelouers ontwikkel dikwels unieke, probleemoplossende vaardighede in reaksie op hulle unieke situasies."
Lindholm bied 'n paar kreatiewe strategieë aan vir enkelouers oor hoe om werk en gesin te balanseer:
Skep unieke verblyfreëlings.
Die tradisionele kerngesin-opset ondersteun nie altyd enkelouergesinne nie – nóg finansieel nóg logisties. Baie enkelouers verkies om hulle wonings en huurkostes te deel om akkommodasiekoste te verlaag en ondersteuning van hulle kinders se versorging te fasiliteer. Party trek in by hulle uitgebreide familie. Enkelma's kan saam intrek om die rekenings saam te betaal en die verantwoordelikhede van hulle kinders se versorging te deel. Nog 'n voorbeeld is om ouma en oupa by jou te laat intrek om praktiese ondersteuning te bied deur die kinders na and van die skool te vervoer en aandete voor te berei terwyl jy hulle lewenskostes dek.
Reël atipiese werkskedules.
Lindholm sê dat ouerskap 'n gesonde herberaming van jou verhouding met jou werk inspireer. Om jou prioriteite te revalueer kan bevrydend, lonend en instruktief wees om ons te herinner aan wat belangrik is. By tye mag dit beteken dat jy 'n beter salaris opoffer of nagskofte, fleksietyd en deeltydse werk oorweeg. Om van die huis af te werk is nog 'n strategie wat enkelouers kan toepas. Of dit nou 'n paar keer 'n week is of 'n voltydse afstandwerk, hierdie opsie kan baie help met die daaglike balansering.
Organisasies herken toenemend (en navorsing bewys) dat buigbaarheid tot 'n meer toegewyde werksmag lei. Daarbenewens het die Covid-19-pandemie die wêreld van werk die digitale ruimte ingeskiet. Nou, meer as ooit, kan enkelouers skedules om hulle gesin se behoeftes skep. Soms mag die onbekende weë selfs tot 'n nuwe – en meer lonende! – loopbaan lei.
Bou pragmatiese ondersteuningsnetwerke.
Lindholm staan in verwondering oor hoe enkelouers se kreatiwiteit verder reik as tydbestuurbestuur en unieke werkreëlings. "Ek is verstom oor sommige van die slim maniere waarom enkelouers van die sleur verlig deur ondersteuningsnetwerke te bou – sommige wat hulle eie kinders insluit!"
Sy verduidelik dat ouers hulle kinders een aand 'n week die kok kan laat wees, waartydens hulle aandete voorberei. Nog 'n uit-die-boks-opsie is om hulle vir mekaar babawagter te laat speel! Een enkelma beskryf hoe sy elk van haar twee kinders, beide duskant tieners, 'n nominale bedrag betaal om vir mekaar babawagter te wees. Die vangplek is dat elke kind haar mag vertel as die babawagter-sib nie die geld werd is nie.
Om in-persoon en virtueel te netwerk is ook krities vir enkelouers. Die netwerke met die meeste impak bring konneksies en kennisse nader aan mekaar, sê Lindholm. Vriende en familie bied nou bande, terwyl kennisse jou van die inligting voorsien wat jy dalk nie van jou binnekring kan verkry nie. Diegene buite jou sirkel mag kennis oor hulpbronne besit waarvan jy andersins nie van bewus sou gewees het nie. Hoe meer gevarieerd die netwerk, hoe meer diverse inligting sal tot jou beskikking wees.
Harvard Business Review: https://hbr.org/2021/04/creative-strategies-from-single-parents-on-juggling-work-and-family